# **DOLOŽKA PREDNOSTI**

# **medzinárodnej zmluvy pred zákonmi**

**(čl. 7 ods. 5 ústavy)**

**1. Gestor zmluvy:** Ministerstvo práce, sociálnych vecí a rodiny Slovenskej republiky.

**2. Názov zmluvy:** Zmluva o sídle medzi vládou Slovenskej republiky a Európskym orgánom práce

**3. Účel a predmet zmluvy a jeho úprava v právnom poriadku Slovenskej republiky:** Účelom zmluvy je upraviť základné právne vzťahy medzi Slovenskou republikou a Európskym orgánom práce v súvislosti s jeho fungovaním a činnosťou v Bratislave v zmysle článku 43 nariadenia Európskeho parlamentu a Rady (EÚ) 2019/1149 z 20. júna 2019, ktorým sa zriaďuje Európsky orgán práce a ktorým sa menia nariadenia (ES) č. 883/2004, (EÚ) č. 492/2011 a (EÚ) 2016/589 a ktorým sa zrušuje rozhodnutie (EÚ) 2016/344. Oblasti, ktoré zahŕňa zmluva sú: výsady a imunity, nedotknuteľnosť priestorov, nedotknuteľnosť archívov a komunikácie, oslobodenie od daní a ciel, pobyt cudzincov na území SR, oslobodenie od pracovných povolení a vyňatie zo sociálneho zabezpečenia, zodpovednosť za škodu.

Prevažná väčšina je už v súčasnosti upravená Protokolom č. 7 o výsadách a imunitách Európskej únie, avšak zmluva zahŕňa aj nadštandardné práva, ktoré napríklad zabezpečujú garanciu zo strany Slovenskej republiky v súvislosti s poskytnutím asistenčných služieb pre výkonného riaditeľa, zamestnancov ELA a ich rodinných príslušníkov, finančných stimulov pre ELA ako aj garancia priestorov učených pre sídlo ELA.

Oblasti, ktoré zahŕňa zmluva sú upravené v právnom poriadku Slovenskej republiky v týchto právnych predpisoch: zákon č. 40/1964 Zb. Občiansky zákonník v znení neskorších predpisov, zákon č. 282/2015 Z. z. o vyvlastňovaní pozemkov a stavieb a o nútenom obmedzení vlastníckeho práva k nim a o zmene a doplnení niektorých zákonov v znení neskorších predpisov, zákon č. 351/2011 Z. z. o elektronických komunikáciách v znení neskorších predpisov, zákon č. 222/2004 Z. z. o dani z pridanej hodnoty v znení neskorších predpisov, zákon č. 563/2009 Z. z. o správe daní (daňový poriadok) a o zmene a doplnení niektorých zákonov v znení neskorších predpisov, zákon č. 595/2003 Z. z. o dani z príjmov v znení neskorších predpisov, zákon č. 582/2004 o miestnych daniach a miestnom poplatku za komunálne odpady a drobné stavebné odpady v znení neskorších predpisov, Zákon č. 98/2004 Z. z. o spotrebnej dani z minerálneho oleja v znení neskorších predpisov, Zákon č. 530/2011 Z. z. o spotrebnej dani z alkoholických nápojov v znení neskorších predpisov, Zákon č. 106/2004 Z. z. o spotrebnej dani z tabakových výrobkov v znení neskorších predpisov, Zákon č. 609/2007 Z. z. o spotrebnej dani z elektriny v znení neskorších predpisov, uhlia a zemného plynu a o zmene a doplnení zákona č. 98/2004 Z. z. o spotrebnej dani z minerálneho oleja v znení neskorších predpisov, Zákon č. 105/2004 Z. z. o spotrebnej dani z liehu a o zmene a doplnení zákona č. 467/2002 Z. z. o výrobe a uvádzaní liehu na trh v znení zákona č. 211/2003 Z. z. v znení neskorších predpisov, zákon č. 18/2018 Z. z. o ochrane osobných údajov a o zmene a doplnení niektorých zákonov v znení zákona č. 221/2019 Z. z., zákon č. 5/2003 o službách zamestnanosti a o zmene a doplnení niektorých zákonov v znení neskorších predpisov, zákon č. 404/2011 Z. z. o pobyte cudzincov a o zmene a doplnení niektorých zákonov v znení neskorších predpisov, zákon č. 461/2003 Z. z. o sociálnom poistení v znení neskorších predpisov, zákone č. 600/2003 Z. z. o prídavku na dieťa a o zmene a doplnení zákona č. 461/2003 Z. z. o sociálnom poistení v znení neskorších predpisov, zákon č. 580/2004 Z. z. o zdravotnom poistení a o zmene a doplnení zákona č. 95/2002 Z. z. o poisťovníctve a o zmene a doplnení niektorých zákonov v znení neskorších predpisov, zákon č. 576/2004 Z. z. o zdravotnej starostlivosti, službách súvisiacich s poskytovaním zdravotnej starostlivosti a o zmene a doplnení niektorých zákonov v znení neskorších predpisov, zákon č. 577/2004 Z. z. o rozsahu zdravotnej starostlivosti uhrádzanej na základe verejného zdravotného poistenia a o úhradách za služby súvisiace s poskytovaním zdravotnej starostlivosti v znení neskorších predpisov a zákon č. 581/2004 Z. z. o zdravotných poisťovniach, dohľade nad zdravotnou starostlivosťou a o zmene a doplnení niektorých zákonov v znení neskorších predpisov.

**4. Priama úprava práv alebo povinností fyzických osôb alebo právnických osôb:** Články 4, 6, 7, 8, 10, 11, 12, 13, 14, 15, 16 a príloha zakladajú priamo práva alebo povinnosti fyzických osôb alebo právnických osôb.

**5. Úprava predmetu medzinárodnej zmluvy v práve EÚ:** Čl. 336 Zmluvy o fungovaní Európskej únie (Ú. v. EÚ C 202, 7.6.2016) v platnom znení; Protokol č. 7 o výsadách a imunitách Európskej únie (Ú. v. EÚ C 202, 7.6.2016); Služobný poriadok a Podmienky zamestnávania ostatných zamestnancov Európskych spoločenstiev (Ú. v. ES L 56, 4.3.1968; Mimoriadne vydanie Ú. v. EÚ, kap. 1/zv. 2) v platnom znení; rozhodnutie prijaté vzájomnou dohodou medzi zástupcami vlád členských štátov (EÚ) 2019/1199 z 13. júna 2019 o umiestnení sídla Európskeho orgánu práce (Ú. v. EÚ L 189, 15.7.2019); a nariadenie Európskeho parlamentu a Rady (EÚ) 2019/1149 z 20. júna 2019, ktorým sa zriaďuje Európsky orgán práce a ktorým sa menia nariadenia (ES) č. 883/2004, (EÚ) č. 492/2011 a (EÚ) 2016/589 a ktorým sa zrušuje rozhodnutie (EÚ) 2016/344 (Ú. v. EÚ L 186, 11.7.2019). Súlad zmluvy s právne záväznými aktmi EÚ je úplný.

**6. Kategória zmluvy podľa článku 7 ods. 4 Ústavy Slovenskej republiky (vyžaduje pred ratifikáciou súhlas Národnej rady Slovenskej republiky):** Zmluva je medzinárodnou zmluvou, ktorá priamo zakladá práva alebo povinnosti fyzických osôb alebo právnických osôb, pred ratifikáciou sa vyžaduje súhlas Národnej rady Slovenskej republiky. Zmluva je taktiež medzinárodnou politickou zmluvou.

**7. Kategória zmluvy podľa článku 7 ods. 5 Ústavy Slovenskej republiky (má prednosť pred zákonmi):** Medzinárodná zmluva, ktorá priamo zakladá práva alebo povinnosti fyzických osôb alebo právnických osôb a na ktorej vykonanie nie je potrebný zákon.

**8. Dopady prijatia medzinárodnej zmluvy, ktorá má prednosť pred zákonmi, na slovenský právny poriadok (uvedú sa právne predpisy alebo ich jednotlivé ustanovenia, ktorých sa medzinárodná zmluva týka; potreba ich zrušenia alebo zmeny z dôvodu duplicity)**: Všetky vyššie uvedené zákony v bode 3. nie je potrebné zrušiť a ani zmeniť.